Ravennaschlucht

D **Ravennaschlucht** isch è Schlucht im Hochschwarzwald. Si isch è schmals Sitèdal vom Höllèdal, durch sèll flǜèßt dè Bach Ravenna. I dè Ravennaschlucht lauft èn Wanderwäg näbbè m Bach nõch; dè Wäg isch Deil vom *Heimètpfad Hochschwarzwald*. Diè ca. 4&nbsp;km langi Schlucht füürt vom Höllèdal zuè dè höcher glègènè Gmeind Breitnau, zuè dèrrè irer Gmarkung d Schlucht au ghört. Dè Nammè vo dè Schlucht leitet sich wòòrschinlich vom französischè *ravine* für *Schlucht* ab. Im zityrtè Artikel wörd è Hèrleitung vom Nammè us èm Französischè negyrt un dè Autor legt nòch, dass es wòòrschinlicher dè Bsitzernammè *Rappè* un *A(ach)* für Bach *gsi isch*, wo zuè *Ravenna* abgschliffè worrè isch. Anderersits isch jò au dè Nammè vom Höllèdal wòòrschinlich vom französischè *Val d'enfer* alemannisyrt worrè, wa *ravine* möglich bliibè lòt.     

Dè wilde Bach Ravenna bǜètet uff èm Deilschtugg durch d Schlucht è baar Wasserfäll. Dié beidè gröschtè sin dè große Ravenna-Fall mit 16 m und dè chlyne Ravenna-Fall mit 6 m Fallhöchi.

Dé Bach hèt in früènerer Zit Blatz für mèngi Müllè botè. Sèlli findè sich deilwys nò hüt i dè Ravennaschlucht un sind zum Deil guèt erhaaltè. Am Aafang vo dè Schlucht stòt d Großjoggèmülli us èm Johr 1883, wo unter Denkmòlschutz stòt. Bemèrkenswärt a sèllèrè Mülli isch, dass uffgrund vom großè Gfäll vo dè Ravenna s Wasser durch s Dach vo dè Mülli uff s Wasserrad gleitet wörd.

Fascht i dè Mitti vo dè Ravennaschlucht gòt d Trassè vo dè B 31 è churz Stugg a dè linkè Flankè vo dè Schlucht nõch, un zwar a dè wool spektakulärschtè Stell vo dè B 31 i dè èrschtè un ängschtè Hòòrnòdelkurvè vo Hinterzartè hèr gsää. 

Im unterè Berych wörd d Schlucht vo dè 37 m hochè Ravennabrugg, èm Viadukt vo dè Höllèdalbaan, übberquert. A sèllèm Viadukt hört d Schlucht uff, nit abber d Ravenna sèlber. D Ravenna-Schlucht gòt am Viadukt i s Höllèdal übber. I dè Nôchi isch au d St.-Oswald-Kapèllè (baut worrè 1148) un s Hofguèt Stärnè, i wellèm d Mary Antoinette 1770 un dè Johann Wolfgang vo Goethe im Johr 1779 übbernachtet hèn. Sit èm Johr 2010 findet a dè Advèntswochèèndè èn Wiènachtsmärkt unter m belüchtetè Viadukt statt.

Vor dè Ravennabrugg, schu im Höllèdal, lyt dè Galgèbüèl, èn kegelförmigè Höger vo uugfäär 30 m Höchi. Dört isch früèner dè Galgè druff gschtandè, wo d Todesurteil vollschtreggt worrè sin, spôter isch dört èn Pavillon uffgschtellt worrè, wo mit dè Zit volotterèt isch. Am Aafang sin d Haaldè vom Höger nò als Weidè bruucht wörrè, i dè 1950er-Johr hèt mò dè Büèl mit Douglasiè un Fichtè uffgforschtet. Im Johr 2010 sin abber sämtlichi Bäum umduè un èn neuè Pavillon uff èm Galgèbüèl uffgschtellt worrè. Dè Pavillon isch mit Holzschindlè us Thujè yydeggt worrè.

D Ravenna vohürõtet sich öppè 200 m unterhalb vom Hofguét Stärnè mit èm Löffeldalbach, ab dört sait mò im Bach *[[Rotbach (Dreisam)#Höllenbach|Höllbach]]. Dè Höllbach und dõdemit au d Ravenna entwässerèt spôter in d [[Dreisam]] un denn in [[Oberrhein|Obberrhy]].

== Weblinggs ==

* [https://www.alemannische-seiten.de/deutschland/breitnau_ravennaschlucht.php *Ravennaschlucht*] Artikel mit Bilder bi alemannische-seiten.de
* [https://www.alemannische-seiten.de/alemannisch/wortgeschichten_wie-kam-die-ravennaschlucht-zu-ihrem-namen.php *Namensgschicht''] Artikel mit Namensgschicht bi alemannische-seiten.de

## Einzelnõchwys